open-index/open-wikipedia-markdown huggingface dataset:
ควร์ท ชุชนิค

**ควร์ท อาล็อยส์ โยเซ็ฟ โยฮัน ฟ็อน ชุชนิค** (; 14 ธันวาคม ค.ศ. 1897 – 18 พฤศจิกายน ค.ศ. 1977) เป็นนักการเมืองชาวออสเตรีย ผู้ซึ่งดำรงตำแหน่งนายกรัฐมนตรีแห่งสหพันธรัฐออสเตรียตั้งแต่ ค.ศ. 1934 ภายหลังจากเหตุการณ์ลอบสังหารนายกรัฐมนตรีเอ็งเงิลแบร์ท ด็อลฟูส จนกระทั่งการรวมประเทศกับเยอรมนีใน ค.ศ. 1938 แม้ว่าชุชนิคจะมองว่าออสเตรียเป็น "รัฐของเยอรมัน" และชาวออสเตรียก็คือชาวเยอรมัน แต่เขากลับต่อต้านจุดมุ่งหมายในการรวมออสเตรียเข้าสู่ไรช์ที่สามของอดอล์ฟ ฮิตเลอร์ อย่างแข็งขัน และต้องการให้ประเทศยังดำรงเอกราชของตนต่อไป

เมื่อความพยายามในการปกป้องเอกราชออสเตรียของชุชนิคล้มเหลว เขาจึงลาออกจากตำแหน่งนายกรัฐมนตรี และหลังจากเหตุการณ์อันชลุส (รวมประเทศ) ชุชนิคถูกจับกุม กักขังในที่คุมขังเดี่ยว และต่อมาจึงย้ายไปที่ค่ายกักกันของนาซี อย่างไรก็ดี เขาได้รับอิสรภาพใน ค.ศ. 1945 และใช้เวลาชีวิตช่วงสุดท้ายที่สถาบันการศึกษาในสหรัฐ ชุชนิคได้รับสัญชาติอเมริกันใน ค.ศ. 1956 และถึงแก่อสัญกรรมใน ค.ศ. 1977

## อ้างอิง

## หนังสืออ่านเพิ่ม
* David Faber. *Munich, 1938: Appeasement and World War II*. Simon & Schuster, 2009, pp.&nbsp;104–38, .
*G. Ward Price. *Year of Reckoning*. London: Cassell 1939.
* Hopfgartner, Anton. *Kurt Schuschnigg. Ein Mann gegen Hitler.* Graz/Wien: Styria, 1989, .
* Lucian O. Meysels. *Der Austrofaschismus – Das Ende der ersten Republik und ihr letzter Kanzler*. Wien-München: Amalthea, 1992, .
* Schuschnigg, Kurt von. *Der lange Weg nach Hause. Der Sohn des Bundeskanzlers erinnert sich. Aufgezeichnet von Janet von Schuschnigg*. Wien: Amalthea, 2008, .
* 
* Jack Bray. *Alone Against Hitler: Kurt Von Schuschnigg's Fight to Save Austria from the Nazis.* Buffalo, NY: Prometheus Books, 2020, .

## แหล่งข้อมูลอื่น

* Schuschnigg's career as Austrian Chancellor
* 

หมวดหมู่:นายกรัฐมนตรีออสเตรีย
หมวดหมู่:บุคคลที่เกิดในปี พ.ศ. 2440
หมวดหมู่:บุคคลที่เสียชีวิตในปี พ.ศ. 2520
หมวดหมู่:เชลยศึกสงครามโลกครั้งที่หนึ่งชาวออสเตรีย-ฮังการี
หมวดหมู่:เอดเลอร์แห่งออสเตรีย
หมวดหมู่:คริสต์ศาสนิกชนนิกายโรมันคาทอลิกชาวอเมริกัน
วัดเขาวงกฎ

**วัดเขาวงกฎ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามแจง อำเภอบ้านหมี่ จังหวัดลพบุรี  มีพื้นที่ตั้งวัดราว 50 ไร่ 3 งาน (มีพื้นที่แนวสันเขาทั้งสามด้าน) เนื้อที่ออกโฉนด 32 ไร่ 2 งาน 33 ตารางวา

วัดเขาวงกฎเดิมเป็นที่พักสงฆ์ทิ้งร้างอยู่ เมื่อประมาณ พ.ศ. 2460 หลวงพ่อเพา พุทธสโร เห็นว่าเป็นที่สงบ จึงมีการตั้งวัดระบุการตั้งวัด พ.ศ. 2460 ได้รับพระราชทานวิสุงคามสีมาเมื่อวันที่ 19 กรกฎาคม พ.ศ. 2471

อาคารเสนาสนะและสิ่งก่อสร้างที่สำคัญ ได้แก่ อุโบสถสร้างเมื่อ พ.ศ. 2471 โดยมีขนาดกว้าง 6 เมตร ยาว 12 เมตร มีพระพุทธไสยาสน์องค์ใหญ่ตั้งประดิษฐานอยู่เชิงเขาทางทิศตะวันตก มีเรือสำเภาอยู่ปากทางเข้าซึ่งใกล้กับเสาหงส์ เป็นที่ประดิษฐานรอยพระพุทธบาทจำลอง มีสมเด็จหลวงพ่อเมตตา (พระพิชิตมาร) ที่จำลองมาจากประเทศอินเดีย ในมณฑปมีรูปหล่อหลวงพ่อเพา ซึ่งเป็นผู้สร้างวัดเขาวงกฎขึ้นมา ปราสาทตรีมุขเป็นที่เก็บรักษาสังขารในโลงแก้วของหลวงพ่อเจริญ อดีตเจ้าอาวาสวัด บนยอดเขามีพระนาคปรกทิพยมุนีคีรีวงกฎ ประดิษฐานอยู่ ใกล้อุโบสถมีถ้ำค้างคาวที่ใหญ่ที่สุดในจังหวัดลพบุรี ภายในถ้ำมีค้างคาวนับล้านตัวและลิงแสม

## อ้างอิง

เขาวงกฎ
กิจการเคลื่อนที่ทางทะเล

**กิจการเคลื่อนที่ทางทะเล** () เป็นกิจการเคลื่อนที่ (Mobile service) ระหว่างสถานีชายฝั่งและสถานีเรือ หรือหรือระหว่างสถานีเรือ หรือระหว่างสถานีสื่อสารประจำเรือ (On-board communication stations) ที่เกี่ยวข้อง ซึ่งบริการนี้อาจถูกใช้งานโดยสถานียานช่วยชีวิต (Survival craft stations) และ สถานีวิทยุบอกตำแหน่งฉุกเฉิน (Emergency position-indicating radiobeacon stations)

## การจัดหมวดหมู่
กิจการวิทยุคมนาคมแบ่งประเภทตามระเบียบของข้อบังคับวิทยุของสหภาพโทรคมนาคมระหว่างประเทศ (ITU Radio Regulations) (มาตรา 1) ดังนี้ 
* เครื่องวิทยุคมนาคมในกิจการเคลื่อนที่ทางทะเล (Maritime mobile service)
** กิจการเคลื่อนที่ทางทะเลผ่านดาวเทียม (Maritime mobile-satellite service) (มาตรา 1.29)
** กิจการปฏิบัติการท่าเรือ (Port operations service) (มาตรา 1.30)
** กิจการเกี่ยวกับการเคลื่อนที่ของเรือ (Ship movement service) (มาตรา 1.31)

## การจัดสรรคลื่นความถี่
การจัดสรรความถี่วิทยุนั้น ถูกกำหนดตามมาตรา 5 ของข้อบังคับวิทยุของสหภาพโทรคมนาคมระหว่างประเทศ (เพิ่มเติมปี พ.ศ. 2555)

ในการปรับปรุงการใช้งานความถี่ร่วมกัน การจัดสรรของกิจการต่าง ๆ ส่วนใหญ่ที่มีการระบุไว้ในเอกสารได้ถูกรวบรวมไว้ในตารางการจัดสรรคลื่นความถี่ และการจัดสรรความถี่ระดับชาติ ซึ่งอยู่ในความรับผิดชอบของหน่วยงานที่กำกับดูแลการใช้ความถี่ของชาตินั้น ๆ โดยอาจจะกำหนดให้เป็นความถี่หลัก ความถีรอง ความถี่พิเศษ และความถี่ที่ใช้ร่วมกัน
* **การจัดสรรความถี่หลัก**: ระบุด้วยการเขียนตัวพิมพ์ใหญ่ ในประเทศไทยใช้การขีดเส้นใต้
* **การจัดสรรความที่รอง**: ระบุด้วยการเขียนตัวพิมพ์เล็ก ในประเทศไทยใช้การไม่ขีดเส้นใต้
* **การจัดสรรเฉพาะหรือใช้งานร่วมกัน**: อยู่ในความรับผิดชอบของฝ่ายบริหาร
อย่างไรก็ตาม การใช้งานความถี่ในทางการทหารบนย่านความถี่ที่ใช้งานสำหรับพลเรือน จะเป็นไปตามข้อบังคับวิทยุของสหภาพโทรคมนาคมระหว่างประเทศ ซึ่งในประเทศเนโท การใช้ความถี่ในทางทหารจะเป็นไปตามข้อตกลงร่วมกันในการใช้งานความถี่ของพลเรือนและทหารของเนโท (NATO Joint Civil/Military Frequency Agreement: NJFA)

## ดูเพิ่ม

* สถานีวิทยุ
* กิจการวิทยุคมนาคม

## อ้างอิง


หมวดหมู่:กิจการวิทยุคมนาคมของ ITU
หมวดหมู่:เครื่องวิทยุคมนาคมในกิจการเคลื่อนที่ของ ITU
หมวดหมู่:การสื่อสารทางทะเล
มินามิ คูริซากะ

**มินามิ คูริซากะ** (, เกิด 15 ตุลาคม) เป็นนักพากย์หญิงชาวญี่ปุ่น เกิดที่จังหวัดชิบะ เป็นสมาชิกสมทบของเค็นยูออฟฟิศ

## ผลงานพากย์
* *[[เบอร์ดีวิง: กอล์ฟเกิร์ลสตอรี]]* (ซาโต ฮิโตมิ)
* *[[เด็กหนุ่มจอมเพ้อฝัน ผู้ตื่นมามองความเป็นจริง]]* (ซาซากิ ฟูกะ)
* *[[ทำไงดีเกมนี้นางร้ายน่ารัก]]* (พีพี บาร์ลีเย)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดชิบะ
หมวดหมู่:นักพากย์หญิงชาวญี่ปุ่น
เมดอินดิเอเอ็ม

***เมดอินดิเอเอ็ม*** () เป็นสตูดิโออัลบั้มลำดับที่ห้าของวงบอยแบนด์อังกฤษและไอริช วันไดเรกชัน วางจำหน่ายเมื่อวันที่ 13 พฤศจิกายน ค.ศ. 2015 โดยโคลัมเบียเรเคิดส์ และไซโกมิวสิก อัลบั้มนี้ยังเป็นอัลบั้มแรกของวงหลังจากการจากไปของเซย์น แมลิก ซึ่งลาออกจากสมาชิกกลุ่มเมื่อวันที่ 25 มีนาคม ค.ศ. 2015 และเป็นอัลบั้มสุดท้ายของวงก่อนจะยุติกิจกรรมอย่างไม่มีกำหนดในเดือนมกราคม ค.ศ. 2016 โดยอัลบั้มมีสามซิงเกิลนำคือ "Drag Me Down" วางจำหน่ายเมื่อวันที่ 31 กรกฎาคม ค.ศ. 2015; "Perfect" วางจำหน่ายเมื่อวันที่ 16 ตุลาคม ค.ศ. 2015 และ "History" วางจำหน่ายเมื่อวันที่ 6 พฤศจิกายน ค.ศ. 2015 ทั้งสามซิงเกิลนี้ขึ้นสู่ 10 อันดับแรกในชาร์ตระดับชาติหลายชาร์ต

เมื่อวางจำหน่าย อัลบั้มนี้โดยทั่วไปได้รับตคำวิจารณ์ที่ดีจากนักวิจารณ์เพลง เปิดตัวที่อันดับหนึ่งในชาร์ตอัลบั้มแห่งสหราชอาณาจักร ด้วยยอดจำหน่าย 93,189 ชุด และเปิดตัวที่อันดับสองบนชาร์ต''บิลบอร์ด'' 200 ในสหรัฐ โดยมียอดจำหน่ายเทียบเท่าอัลบั้ม 459,000 หน่วยในสัปดาห์แรก ซึ่ง 402,000 ชุดเป็นยอดจำหน่ายจริง ตามหลังอัลบั้ม*[[เพอร์เพิส (อัลบั้มจัสติน บีเบอร์)|เพอร์เพิส]]*ของจัสติน บีเบอร์ ยอดจำหน่ายในสัปดาห์แรกของอัลบั้มสูงกว่าอัลบั้มก่อนหน้าคือ *[[โฟร์ (อัลบั้มวันไดเรกชัน)|โฟร์]]* ซึ่งทำยอดจำหน่ายเปิดตัวได้ 387,000 ชุดในปี ค.ศ. 2014 ซึ่งทำลายกระแสขวงบอยแบนด์ที่คาดการณ์ไว้ว่ายอดจำหน่ายของอัลบั้มจะลดลงติดต่อกัน นอกจากนี้ *เมดอินดิเอเอ็ม*เป็นอัลบั้มที่จำหน่ายเร็วที่สุดเป็นอันดับสองของปี 2015 ในสหราชอาณาจักร แซงหน้าอัลบั้ม *[[25 (อัลบั้มอะเดล)|25]]* ของอะเดล ในหนึ่งสัปดาห์หลังจากออกอัลบั้ม ตามข้อมูลของสมาพันธ์ผู้ผลิตสิ่งบันทึกเสียงระหว่างประเทศ *เมดอินดิเอเอ็ม*เป็นอัลบั้มที่จำหน่ายดีที่สุดอันดับที่หกของปี 2015 ด้วยยอดจำหน่าย 2.4 ล้านชุดทั่วโลก

## รายชื่อเพลง

;หมายเหตุ
* หมายถึงผู้ผลิตเสียงขับร้อง
* หมายถึงผู้ผลิตเพิ่มเติม

## ชาร์ต

### ชาร์ตรายสัปดาห์

### ชาร์ตรายเดือน

### ชาร์ตสิ้นปี

## การรับรอง

## ประวัติการจำหน่าย

## อ้างอิง

หมวดหมู่:อัลบั้มเพลงในปี พ.ศ. 2558
หมวดหมู่:อัลบั้มเพลงของค่ายโคลัมเบียเรเคิดส์
หมวดหมู่:อัลบั้มเพลงของวันไดเรกชัน
พระยาศรีสุริยพาห (ทองดี ภีมะโยธิน)

มหาเสวกตรี พันเอก **พระยาศรีสุริยพาห (นามเดิม ทองดี ภีมะโยธิน)** (11 ตุลาคม พ.ศ. 2422 – 23 เมษายน พ.ศ. 2475) เป็นขุนนางและทหารบกชาวไทย เป็นอดีตองคมนตรีในรัชสมัยพระบาทสมเด็จพระมงกุฎเกล้าเจ้าอยู่หัว อดีตเจ้ากรมยุทธศึกษาทหารบก อดีตรองอธิบดีกรมพระอัศวราช อดีตผู้บังคับการกองพลที่ 7 อดีตผู้บังคับการกองพลที่ 8 และเป็นต้นตระกูลภีมะโยธิน

## ประวัติ
มหาเสวกตรี พระยาศรีสุริยพาห เกิดเมื่อวันที่ 11 ตุลาคม พ.ศ. 2422 เป็นบุตรชายของ ขุนวิสูตรอักษร (พุ่ม ภีมะโยธิน) ในระหว่างเกิดกบฏ ร.ศ. 130 เมื่อปี 2454 ท่านขณะดำรงตำแหน่งเป็นผู้บังคับการโรงเรียนนายร้อยชั้นประถม และพระวรวงศ์เธอ พระองค์เจ้าทศศิริวงศ์ ได้ร่วมกันจับกุมตัว ร้อยเอก นายแพทย์ ขุนทวยหาญพิทักษ์ (เหล็ง ศรีจันทร์) หัวหน้าคณะและผู้ก่อการคนอื่น ๆ 

## ยศและบรรดาศักดิ์
* 4 มิถุนายน 2443 – นายร้อยตรี
* – นายร้อยโท (ไม่ปรากฏหลักฐาน)
* 16 มกราคม 2447 – นายร้อยเอก
* 4 ธันวาคม 2448 – ขุนวิธานสรเดช ถือศักดินา 600
* 10 ธันวาคม 2449 – นายพันตรี
* 23 มกราคม 2450 – หลวงหัตถสารศุภกิจ ถือศักดินา 800
* 22 เมษายน 2452 – นายพันโท
* 27 กรกฎาคม 2454 – พระหัตถสารศุภกิจ ถือศักดินา 1000
* 11 เมษายน 2455 – นายพันเอก
* 13 เมษายน 2455 – นายหมู่ตรี
* 1 มกราคม 2456 – พระยาศักดาภิเดชวรฤทธิ์ ถือศักดินา 1500
* 4 พฤษภาคม 2458 – นายกองตรี
* – เสนาธิการกองเสนารักษาดินแดนพายัพ
* 28 มกราคม 2460 – นายกองโท
* 20 กุมภาพันธ์ 2462 – นายกองเอก
* มิถุนายน 2463 – หัวหมื่น
* 26 กรกฎาคม 2463 – พระยาศรีสุริยพาห ถือศักดินา 3000
* 22 มกราคม 2463 – ราชองครักษ์เวร
* 21 กุมภาพันธ์ 2463 – นายกองใหญ่
* 27 กุมภาพันธ์ พ.ศ. 2466 – นายพลเสือป่า
* 1 มกราคม 2467 – จางวางตรี

## ตำแหน่ง
* – ผู้บังคับการโรงเรียนนายร้อยชั้นประถม
* มิถุนายน พ.ศ. 2456 – เจ้ากรมยุทธศึกษาทหารบก และรักษาราชการผู้บังคับการโรงเรียนนายร้อยชั้นประถม
* 28 เมษายน พ.ศ. 2458 – ผู้บัญชาการกองพลที่ 8
* 20 พฤษภาคม พ.ศ. 2462 – ปลัดกองทัพน้อยทหารบกที่ 3
* มิถุนายน พ.ศ. 2463 – รองอธิบดีกรมพระอัศวราช
* 4 เมษายน พ.ศ. 2467 – องคมนตรี

## เครื่องราชอิสริยาภรณ์

## อ้างอิง

หมวดหมู่:ทหารบกชาวไทย
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:องคมนตรีในรัชกาลที่ 6
หมวดหมู่:สมาชิกกองเสือป่า
หมวดหมู่:บรรดาศักดิ์ชั้นพระยา
หมวดหมู่:ขุนนางในสมัยกรุงรัตนโกสินทร์
หมวดหมู่:เสียชีวิตจากโรคไต
หมวดหมู่:ผู้ได้รับเหรียญศารทูลมาลา
หมวดหมู่:ผู้ได้รับเครื่องราชอิสริยาภรณ์ ว.ม.ล.
หมวดหมู่:ผู้ได้รับเหรียญจักรมาลา
กิจการวิทยุคมนาคม

[thumb|[สถานีวิทยุในกิจการวิทยุสมัครเล่น]]

**กิจการวิทยุคมนาคม** () เป็นไปตามมาตรา 1 ข้อ 1.19 ของข้อบังคับวิทยุของสหภาพโทรคมนาคมระหว่างประเทศ (ITU Radio Regulations: ITU RR) ซึ่งกำหนดว่า "กิจการ...ที่เกี่ยวข้องกับการส่ง การปล่อย และ/หรือ การรับคลื่นวิทยุเพื่อวัตถุประสงค์ด้านการโทรคมนาคมโดยเฉพาะ"

วิทยุคมนาคมถูกแบ่งออกเป็นวิทยุคมนาคมในอวกาศและบนภาคพื้น โดยวิทยุคมนาคมในอวกาศถูกกำหนดไว้ในข้อบังคับวิทยุฯ ว่า มาตรา 1 ข้อ 1.8 ระบุว่า "วิทยุคมนาใด ๆ ที่เกี่ยวข้องกับการใช้สถานีอวกาศตั้งแต่หนึ่งแห่งขึ้นไป หรือการใช้ดาวเทียมในการสะท้อนกลับหรือวัตถุอื่นในอวกาศตั้งแต่หนึ่งดวงขึ้นไป" ส่วนวิทยุคมนาคมภาคพื้นได้ให้คำจำกัดความไว้ว่า "วิทยุคมนาคมใด ๆ นอกเหนือจากวิทยุคมนาคมอวกาศ หรือวิทยุดาราศาสตร์"

ในแต่ละประเทศจะมีหน่วยงานที่คอยกำกับดูแลกิจการวิทยุคมนาคม ทั้งในด้านของการใช้ความถี่และด้านของอุปกรณ์ส่งสัญญาณ โดยหน่วยงานนั้นมักจะเป็นสมาชิกของสหภาพโทรคมนาคมระหว่างประเทศด้วย ซึ่งอาจจะยึดตามข้อบังคับวิทยุของสหภาพฯ หรืออาจจะกำหนดกิจการอื่น ๆ เพิ่มเติมขึ้นมาได้

## การแบ่งประเภท
ส่วนที่ 3 ของมาตรา 2 ของข้อบังคับวิทยุของสหภาพโทรคมนาคมระหว่างประเทศ กำหนดคำจำกัดความของกิจการวิทยุเป็น 40 ประเภท โดยมีกิจการต่าง ๆ เช่น กิจการประจำที่ กิจการเคลื่อนที่ กิจการเคลื่อนที่ทางบก กิจการวิทยุกระจายเสียงและวิทยุโทรทัศน์ กิจการความถี่มาตรฐานและสัญญาณเวลา กิจการดาวเทียมต่าง ๆ รวมถึงให้คำจำกัดความของวิทยุดาราศาสตร์ ซึ่งหมายถึง "กิจการที่เกี่ยวข้องกับการใช้วิทยุดาราศาตร์" กิจการวิทยุดาราศาสตร์ไม่ใช่กิจการวิทยุคมนาคม แต่เป็นกิจการที่เกี่ยวข้องกับการใช้วิทยุดาราศาสตร์เท่านั้น

### กิจการย่อยและการกำหนดเอง
กิจการบางชนิดเป็นส่วนย่อยของกิจการอื่น ตัวอย่างเช่น กิจการเคลื่อนที่ทางบกถือว่าเป็นสาขาหนึ่งของกิจการเคลื่อนที่ ซึ่งครอบคลุมหมดทั้งการเคลื่อนที่ทางบก ทางเรือ และทางอากาศ ซึ่งกิจการวิทยุคมนาคมภาคพื้นดินหลายประเภทมีการบริการวิทยุคมนาคมอวกาศ เช่น กิจการวิทยุกระจายเสียงและวิทยุโทรทัศน์ และ กิจการวิทยุกระจายเสียงและวิทยุโทรทัศน์ผ่านดาวเทียม

ส่วนแยกย่อยเพิ่มเติมของกิจการต่าง ๆ ในระดับสากลอาจจะถูกกำหนดเพิ่มเติมขึ้นมาได้ในระดับประเทศ เช่น ภายในกิจการเคลื่อนที่ทางบก ประเทศนั้น ๆ อาจจะเลือกที่จะกำหนดกิจการอื่นเพิ่มเติม เช่น กิจการเพจจิ้ง กิจการวิทยุสื่อสารสองทาง กิจการโทรคมนาคม กิจการวิทยุเคลื่อนที่ทรังก์ เป็นต้น ซึ่งคำจำกัดความของแต่ละส่วนย่อยเหล่านี้จะขึ้นอยู่กับลักษณะของกิจการนั้น ๆ มากกว่าที่จะอ้างอิงกิจการวิทยุคมนาคมในระดับสากล ซึ่งในอีกความหมายหนึ่ง "กิจการ" (Service) สามารถใช้งานได้ในสองลักษณะที่แตกต่างกันได้ ไม่ว่าจะในรูปแบบของการกำหนดเฉพาะในประเทศนั้น ๆ โดยมีข้อยกเว้นบางข้อที่ได้รับการยกเว้นจากข้อบังคับวิทยุฯ ซึ่งการใช้คลื่นความถี่จะต้องสอดคล้องกับคำจำกัดความสากลของกิจการวิทยุ

## อ้างอิง
ส้มจัฟฟา

**ส้มจัฟฟา** () หรือที่รู้จักในชื่อ **ส้มชามูตี** ( ) เป็นพันธุ์ส้มที่มีเมล็ดน้อยและมีเปลือกแข็งจึงเหมาะแก่การส่งออกเป็นอย่างยิ่ง

พันธุ์ส้มนี้ได้รับการพัฒนาโดยเกษตรกรชาวอาหรับในช่วงกลางศตวรรษที่ 19 โดยได้ชื่อมาจากเมืองจัฟฟา ซึ่งเป็นสถานที่ที่ผลิตเพื่อการส่งออกเป็นครั้งแรก ในอดีตส้มจัฟฟาเป็นส้มที่เป็นสินค้าส่งออกหลักของเมือง ควบคู่ไปกับส้มไร้เมล็ดและส้มซ่า ซึ่งเป็นหนึ่งในสามพันธุ์หลักของผลไม้ที่ปลูกในแถบทะเลเมดิเตอร์เรเนียน ยุโรปตอนใต้ และตะวันออกกลาง ปัจจุบันส้มจัฟฟาปลูกในไซปรัส อิรัก อิสราเอล ปาเลสไตน์ เลบานอน ซีเรีย จอร์แดน และตุรกี

## อ้างอิง

## บรรณานุกรม

* 
*
*
*
*
*
*
*
*
*
*

หมวดหมู่:ประวัติศาสตร์ปาเลสไตน์
หมวดหมู่:สกุลส้ม
วานร (ศาสนาฮินดู)

[thumb|[พระรามและหัวหน้าวานร|300x300px]]

ในศาสนาฮินดู **วานร** () อาจหมายถึงลิง หรือเผ่าพันธุ์มนุษย์ที่อาศัยในป่า

ในมหากาพย์ *[[รามายณะ]]* กลุ่มวานรได้ช่วยเหลือพระรามในการปราบราวณะ (ทศกัณฐ์)  โดยทั่วไปมักแสดงภาพวานรเป็นว่าลิงที่รูปร่างเหมือนมนุษย์ หรือเป็นสิ่งมีชีวิตที่คล้ายมนุษย์ 

## นิรุกติศาสตร์

มีสามทฤษฎีหลักเกี่ยวกับนิรุกติศาสตร์ ของคำว่า "วานร":

* Aiyanar เสนอว่าคำว่า *วานร* ที่หมายถึง "ลิง" กลายมาจากคำว่า *วนะ* ("ป่า") จึงมีความหมายตรงตัวว่า "เป็นของป่า" Monier-Williams กล่าวว่าอาจจะกลายมาจากคำว่า *วนระ* (มีความหมายตรงตัวว่า "เตล็ดเตร่อยู่ในป่า") และมีความหมายว่า "สัตว์ในป่า" หรือลิง
* Devdutt Pattanaik เสนอว่าคำว่า "วานร" กลายมาจากคำว่า *วนะ* ("ป่า") และ *นระ* ("คน") และมีความหมายว่า "คนป่า" และเสนอว่า "วานร" อาจไม่ใช่ลิงซึ่งเป็นความหมายโดยทั่วไป
* อาจกลายมาจากคำว่า *ววะ* และ *นระ* มีความหมายว่า "เป็นคนจริงหรือ" (มีความหมายว่าเป็น "ลิง") หรือ "อาจจะเป็นคน"

## เอกลักษณ์

แม้คำว่า "วานร" จะมีความหมายว่า "ลิง" มาเป็นเวลาหลายปี  และวานรมักถูกนำเสนอในรูปลิงในศิลปะประชานิยม  แต่เอกลักษณ์ที่แท้จริงนั้นไม่แน่ชัด ใน*รามายณะ* วานรเป็นผู้มีความสามารถในการแปลงร่าง

## อ้างอิง

## แหล่งข้อมูลอื่น
*

หมวดหมู่:ลิงในตำนาน
ชาวมีดซ์

**ชาวมีดซ์** () เป็นชาวอิหร่านโบราณซึ่งพูดภาษาเมเดียและอาศัยอยู่บริเวณที่เรียกว่า เมเดีย ระหว่างทางตะวันตกและทางเหนือของอิหร่าน ราว 11 ศตวรรษก่อนคริสตศักราช ได้อาศัยอยู่ภูมิภาคแถบภูเขาทางทิศตะวันตกเฉียงเหนือของอิหร่านและตะวันออกเฉียงเหนือและตะวันออกของภูมิภาคเมโสโปเตเมียในบริเวณใกล้กับเอกบาทานา (ปัจจุบันคือแฮเมดอน) การรวมตัวเป็นเผ่าในอิหร่านนั้นเชื่อว่าเกิดขึ้นในช่วง 8 ศตวรรษก่อนคริสตศักราช ในช่วง 7 ศตวรรษก่อนคริสตศักราช ชาวอิหร่านตะวันตกและพื้นที่อื่น ๆ ทั้งหมดถูกปกครองโดยชาวมีดซ์ แต่สถานที่ตั้งทางภูมิศาสตร์ขยายไปถึงที่ใดนั้นยังไม่แน่ชัด

ถึงแม้ชาวมีดซ์จะเป็นที่รู้จักกันทั่วไปว่ามีสถานที่สำคัญทางประวัติศาสตร์ในตะวันออกใกล้โบราณ แต่ชาวมีดซ์ก็ไม่ทิ้งหลักฐานเป็นลายลักษณ์อักษร มีเพียงแหล่งข้อมูลจากต่างชาติอย่าง อัสซีเรีย, บาบิโลเนีย, อาร์มีเนีย และกรีก รวมถึงโบราณสถานอิหร่านซึ่งเชื่อว่าได้รับการปกครองโดยชาวมีดซ์

หลักฐานที่เกี่ยวของกับชาวมีดซ์ได้รับการบันทึกโดยเฮอรอโดทัสซึ่งได้ให้ภาพเกี่ยวกับคนที่มีอำนาจมาก เป็นผู้ที่ก่อตั้งจักรวรรดิในช่วงเริ่มต้นเมื่อ 7 ศตวรรษก่อนคริสตศักราช จนมาสิ้นสุดในช่วง 550 ปีก่อนคริสตศักราช ซึ่งได้ทำให้จักรวรรดิอัสซีเรียล่มสลาย และเป็นคู่แข่งอันมีอำนาจกับอาณาจักรลิเดียและบาบิโลเนีย

## อ้างอิง

หมวดหมู่:ตะวันออกใกล้โบราณ
หมวดหมู่:549 ปีก่อนคริสตกาล
หมวดหมู่:ชาวอิหร่าน
คาร์โล รีโกลี

[thumb|“พระบาทสมเด็จพระพุทธยอดฟ้าจุฬาโลกมหาราชครั้งดำรงพระอิสริยยศเป็นสมเด็จเจ้าพระยามหากษัตริย์ศึก เสด็จกลับจากราชการทัพที่เมืองเขมร”  ภาพเขียนสีปูนเปียกบนเพดานโดมด้านทิศเหนือของพระที่นั่งอนันตสมาคม ฝีมือของ[กาลีเลโอ กีนี ร่วมกับคาร์โล ริโกลี]]
[thumb|จิตรกรรมแบบปูนเปียกเรื่อง[มหาเวสสันดรชาดก ภายในในพระอุโบสถวัดราชาธิวาสราชวรวิหาร ฝีมือของ คาร์โล ริโกลี ออกแบบโดยสมเด็จพระเจ้าบรมวงศ์เธอ เจ้าฟ้าจิตรเจริญ กรมพระยานริศรานุวัดติวงศ์]]
**คาร์โล รีโกลี** (, 7 พฤศจิกายน 2426 – 14 ธันวาคม 2507) เป็นจิตรกรชาวอิตาลีที่เดินทางเข้ามาทำงานในสยามตั้งแต่ปลายรัชสมัยพระบาทสมเด็จพระจุลจอมเกล้าเจ้าอยู่หัว

## ประวัติ
คาร์โล รีโกลี เกิดเมื่อวันที่ 7 พฤศจิกายน 2426 ที่เมืองเซสโต ฟิออเรนติโน เป็นบุตรคนที่ 3 ในบรรดาพี่น้อง 5 คนของ โจซาฟิต รีโกลี กับ ปัลมิรา อินโนเซนติ โดยครอบครัวของเขาจัดเป็นครอบครัวที่มีฐานะ มีอันจะกิน เดิมครอบครัวจะให้เขาออกบวชเป็นพระในศาสนาคริสต์ตามธรรมเนียม

แต่เนื่องจากเมืองเซสโต ฟิออเรนติโน บ้านเกิดของเขาเป็นแหล่งผลิตเครื่องกระเบื้องพอร์ซเลนและเซรามิคที่สำคัญและตั้งอยู่ใกล้กับสถานที่สำคัญทางศาสนา ประวัติศาสตร์ และศิลปะมากมาย เขาจึงเบนเข็มจากสายศาสนาเข้าสู่สายศิลปิน

## รับราชการในสยาม
รีโกลีได้รับการชักชวนจากกาลีเลโอ กีนี จิตรกรชื่อดังให้เข้ามาทำงานในสยามในปลายรัชสมัยพระบาทสมเด็จพระจุลจอมเกล้าเจ้าอยู่หัว ทั้งสองเดินทางถึงสยามในปี 2453 ซึ่งงานแรกของรีโกลีที่ได้รับมอบหมายคือวาดภาพพระราชกรณียกิจของพระมหากษัตริย์ในราชวงศ์จักรี ทั้ง 6 รัชกาลบนโดมในพระที่นั่งอนันตสมาคม นอกจากนี้เขายังต้องวาดภาพจากพระเวสสันดรชาดก แบบเฟรสโกหรือปูนเปียกบนผนังในพระอุโบสถวัดราชาธิวาสราชวรวิหาร ที่ออกแบบโดยสมเด็จพระเจ้าบรมวงศ์เธอ เจ้าฟ้าจิตรเจริญ กรมพระยานริศรานุวัดติวงศ์ ตกแต่งพระราชวัง และวาดภาพเหมือนบุคคลสำคัญอีกด้วย นอกจากนี้รีโกลียังเป็นอาจารย์ถ่ายทอดวิชาให้กับเหม เวชกร จิตรกรชื่อดังและราชาเรื่องผีของไทย

## เดินทางกลับอิตาลี
รีโกลีเดินทางออกจากสยามในช่วงก่อนเกิดสงครามโลกครั้งที่ 2 กลับไปพำนักที่บ้านเกิดและถึงแก่กรรมเมื่อวันที่ 14 ธันวาคม 2507 ขณะอายุได้ 81 ปี

## ผลงาน
* ภาพวาดพระราชกรณียกิจของพระมหากษัตริย์ในราชวงศ์จักรีทั้ง 6 รัชกาลบนโดมในพระที่นั่งอนันตสมาคม
* ภาพวาดแบบเฟรสโกเรื่องพระเวสสันดรชาดกบนผนังพระอุโบสถวัดราชาธิวาสราชวรวิหาร
* ภาพวาดบนโดมในพระที่นั่งบรมพิมาน
* พระบรมสาทิสลักษณ์ของสมเด็จพระศรีพัชรินทราบรมราชินีนาถ พระบรมราชชนนีพันปีหลวง
* พระบรมสาทิสลักษณ์ของพระบาทสมเด็จพระมงกุฎเกล้าเจ้าอยู่หัว ในฉลองพระองค์ชุดนายพลเสือป่า

## เกียรติยศ
### เครื่องราชอิสริยาภรณ์
* 
* 

## อ้างอิง

หมวดหมู่:จิตรกรชาวอิตาลี
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ชาวอิตาลีในประเทศไทย
หมวดหมู่:ผู้ได้รับเครื่องราชอิสริยาภรณ์ บ.ม.
โรงพยาบาลอินเตอร์เมดิคัล แคร์ แอนด์ แล็บ

**บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน)** () บริษัทประกอบธุรกิจดำเนินกิจการโรงพยาบาลเอกชนเฉพาะทางด้าน อาชีวเวชศาสตร์ จัดตั้งเมื่อ พ.ศ. 2539 ภายใต้ชื่อ "โรงพยาบาลอินเตอร์เมดฯ" มีสำนักงานใหญ่อยู่ที่ถนนบางแวก กรุงเทพมหานคร มีสาขาจำนวน 5 แห่ง ได้แก่ สาขาราชพฤกษ์ สาขาปทุมธานี สาขาชลบุรี (อำเภอเมืองชลบุรี) สาขาชลบุรี 2 (อำเภอพานทอง) และสาขาระยอง

พ.ศ. 2565 บริษัทได้เปลี่ยนชื่อโรงพยาบาลประชาพัฒน์เป็น "โรงพยาบาล IMH ธนบุรี" โดยมีการเปิดคลินิกในเครือโรงพยาบาล IMH ธนบุรี เพิ่มขึ้นอีก 4 แห่งในเขตธนบุรี ในปีเดียวกันได้จัดตั้งบรษัทย่อยอีก 1 บริษัท คือ บริษัท โรงพยาบาล ไอเอ็มเอช แบริ่ง จำกัด (หรือ  โรงพยาบาล IMH แบริ่ง) ซึ่งจะเปิดบริการโรงพยาบาล พ.ศ. 2568 นอกจากนี้ยังมีบริษัทในเครือคือ บริษัทแอคคิวฟาส แล็บ เซ็นเตอร์ จำกัด ดูด้านการวิเคราะห์แล็บ เลือด และสารเคมี 

พ.ศ. 2566 บริษัทได้เข้าซื้อหุ้นโรงพยาบาลมเหสักข์ ย่านสีลม ในสัดส่วน 90.77% ของหุ้นทั้งหมด  ทั้งนี้ยังจดทะเบียน บริษัทโรงพยาบาล ไอเอ็มเอช สีลม จำกัด (โรงพยาบาล IMH สีลม) เพื่อรองรับการปรับโครงสร้างกิจการ

## บริษัทย่อย
จากข้อมูลรายงานประจำปี 2565 มีข้อมูลดังนี้
* บริษัท แอคคิว ฟาส แล็บ เซ็นเตอร์ จำกัด (บริษัทย่อย) ชื่อย่อ ACF หรือ โรงพยาบาล IMH ธนบุรี จัดตั้งขึ้นเมื่อวันที่ 20 มีนาคม พ.ศ. 2540 มีสำนักงานใหญ่ตั้งอยู่เลขที่ 442 ถนนบางแวก แขวงบางแวก เขตภาษีเจริญ กรุงเทพมหานคร โดยปัจจุบันดำเนินกิจการโรงพยาบาล ไอเอ็มเอช ธนบุรี เป็นโรงพยาบาลทั่วไปขนาดใหญ่ จำนวน 100 เตียง
* บริษัท โรงพยาบาล ไอเอ็มเอช แบริ่ง จำกัด (บริษัทย่อย) ชื่อย่อ IMHB หรือ โรงพยาบาล IMH แบริ่ง จัดตั้งขึ้นเมื่อวันที่ 11 สิงหาคม พ.ศ. ปัจจุบันยังไม่เริ่มประกอบธุรกิจ
* บริษัท สุขสวัสดิ์การแพทย์ จำกัด (บริษัทย่อยทางอ้อม) ชื่อย่อ  SSW จัดตั้งขึ้นเมื่อวันที่ 15 กันยายน พ.ศ. 2551 36 ล้านบาท มีสำนักงานตั้งอยู่เลขที่ 146 ถนนสุขสวัสดิ์ แขวงบางปะกอก เขตราษฎร์บูรณะ กรุงเทพมหานคร โดยปัจจุบันดำเนินกิจการซื้อขายเครื่องมือ อุปกรณ์และเวชภัณฑ์ทางการแพทย์

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2539
หมวดหมู่:ธุรกิจการแพทย์
อินเตอร์เมดิคัล แคร์ แอนด์ แล็บ
หมวดหมู่:องค์การในเขตภาษีเจริญ
นายจ่ายวด (ปาณี ไกรฤกษ์)

จ่า **นายจ่ายวด (ปาณี ไกรฤกษ์)** ( 2440–27 ธันวาคม พ.ศ. 2462) เป็นข้าราชสำนักชาวไทย เป็นมหาดเล็กในพระบาทสมเด็จพระมงกุฎเกล้าเจ้าอยู่หัว

## ประวัติ
นายจ่ายวดเกิดเมื่อราวปี 2440 เป็นบุตรชายคนที่ 2 ของเจ้าพระยามหิธร (ลออ ไกรฤกษ์) อดีตราชเลขาธิการ และอดีตรัฐมนตรีว่าการกระทรวงยุติธรรม ที่เกิดกับท่านผู้หญิงกลีบ มหิธร มีพี่น้องร่วมมารดาอีก 11 คน เมื่อจบการศึกษาจากโรงเรียนมหาดเล็กหลวง ในปี 2458 ก็ได้เข้ารับราชการในตำแหน่ง มหาดเล็กรับใช้ชั้นใหญ่ เทียบเท่ายศ ว่าที่นายร้อยตรี ในกองทัพบก ก่อนจะก้าวหน้าขึ้นอย่างรวดเร็วจนได้รับพระราชทานยศและบรรดาศักดิ์เป็น จ่า นายจ่ายวด

จ่า นายจ่ายวด ถึงแก่กรรมเนื่องจากอุบัติเหตุทางรถมอเตอร์ไซค์เมื่อวันที่ 27 ธันวาคม พ.ศ. 2462 ขณะอายุเพียงประมาณ 22 ปี ซึ่งในการนี้ พระบาทสมเด็จพระมงกุฎเกล้าเจ้าอยู่หัวได้เสด็จพระราชดำเนินไปพระราชทานเพลิงศพนายจ่ายวด ที่วัดราชาธิวาสราชวรวิหารเมื่อวันอังคารที่ 20 เมษายน พ.ศ. 2463

## ยศและตำแหน่ง
* 29 กันยายน พ.ศ. 2458 – มหาดเล็กรับใช้ชั้นใหญ่
* 28 มีนาคม พ.ศ. 2458 – มหาดเล็กห้องที่พระบรรทม รับพระราชทานเงินพิเศษเดือนละ 40 บาท

### ยศในราชสำนัก
* 24 มีนาคม พ.ศ. 2458 – มหาดเล็กวิเศษ

### ยศเสือป่า
* 15 ตุลาคม พ.ศ. 2459 – นายหมู่ตรี
* 27 กุมภาพันธ์ พ.ศ. 2459 – นายหมู่โท นายเสือป่ารับใช้
* 13 มีนาคม พ.ศ. 2460 – นายหมู่ใหญ่
* 3 มีนาคม พ.ศ. 2461 – นายหมวดตรี นายเสือป่าคนสนิทของนายกเสือป่า

## บรรดาศักดิ์
* 25 เมษายน พ.ศ. 2459 – นายรองพิไนยราชกิจ มหาดเล็กเวรศักดิ์ ถือศักดินา 300
* 30 ธันวาคม พ.ศ. 2459 – นายกวด มหาดเล็กหุ้มแพรต้นเชือกเวรฤทธิ์ ถือศักดินา 500
* 14 ตุลาคม พ.ศ. 2462 – นายจ่ายวด มหาดเล็กเวรสิทธิ์ ถือศักดินา 600

## อนุสรณ์
ในวันที่ 30 ธันวาคม พ.ศ. 2462 หรือ 3 วันหลังจากที่นายจ่ายวดถึงแก่กรรม พระบาทสมเด็จพระมงกุฎเกล้าเจ้าอยู่หัวได้พระราชทานเงินบำรุงสภากาชาดสยามจำนวน 3,000 บาทเพื่ออุทิศพระราชกุศลพระราชทานแก่นายจ่ายวด

## เกียรติยศ
จ่า  ได้รับพระราชทานเครื่องราชอิสริยาภรณ์และเหรียญดังต่อไปนี้

### เครื่องราชอิสริยาภรณ์
* 

### เหรียญ
* 

## อ้างอิง

หมวดหมู่:ผู้ได้รับเครื่องราชอิสริยาภรณ์ บ.ม.
หมวดหมู่:ผู้ได้รับเครื่องราชอิสริยาภรณ์ บ.ช.
หมวดหมู่:สกุลไกรฤกษ์
หมวดหมู่:ขุนนางในสมัยกรุงรัตนโกสินทร์
หมวดหมู่:ผู้ได้รับเครื่องราชอิสริยาภรณ์ ว.ม.ล.
หมวดหมู่:ผู้ได้รับเหรียญรัตนาภรณ์ ว.ป.ร.5
หมวดหมู่:บรรดาศักดิ์ชั้นนาย
หมวดหมู่:เสียชีวิตจากอุบัติเหตุทางถนนในประเทศไทย
เพื่อน(ไม่)สนิท

**เพื่อน(ไม่)สนิท** () เป็นภาพยนตร์ไทยแนวตลกดราม่าเล่าเกี่ยวกับเรื่องราวของวัยรุ่น ความฝัน และหนังสั้น สร้างโดย เฮาส์ตันฟิล์มแบงค็อก จัดจำหน่ายโดย จีดีเอช ห้าห้าเก้า กำกับภาพยนตร์โดย อัตตา เหมวดี อำนวยการสร้างโดยวรรณฤดี พงษ์สิทธิศักดิ์ และนัฐวุฒิ พูนพิริยะ จากภาพยนตร์ฉลาดเกมส์โกง นำแสดงโดย อันโทนี่ บุยเซอเรท์, พิสิฐพล เอกพงศ์พิสิฐ, ธิติยา จิระพรศิลป์, ธนกร ติยานนท์ และ ณัฐทิชา จันทรวารีเลขา กำหนดฉายวันที่ 26 ตุลาคม พ.ศ. 2566

เพื่อน(ไม่)สนิทยังได้รับเลือกจากสมาพันธ์สมาคมภาพยนตร์แห่งชาติเป็นตัวแทนภาพยนตร์ไทยเข้าชิงรางวัลออสการ์ ครั้งที่ 96 ในสาขาภาพยนตร์ต่างประเทศยอดเยี่ยม ซึ่งจะมีขึ้นในปี พ.ศ. 2567 ณ นครลอสแอนเจลิส ประเทศสหรัฐอเมริกา

## เรื่องย่อ
เป้ เด็ก ม.6 ที่กำลังถูกพ่อกดดันในการสอบเข้ามหาวิทยาลัย ได้รู้ข่าวการรับนักศึกษาเข้าเรียนโดยการทำหนังสั้นส่งประกวด เขาจึงเกิดไอเดียในการนำเรื่องของ โจ เพื่อน(ไม่)สนิทที่นั่งโต๊ะติดกัน แต่ดันโชคร้ายเสียชีวิตจากอุบัติเหตุ มาทำเป็นหนังสั้นด้วยความเชื่อที่ว่า "ทำหนังเกี่ยวกับคนที่จากไป ยังไงแม่งก็ซึ้ง" แต่เรื่องก็ไม่ง่ายอย่างที่คิด เพราะเป้ไม่มีความรู้เกี่ยวกับการทำหนังเลย แถมยังเจออุปสรรคจาก โบเก้ เพื่อนสนิทตัวจริงของโจ ที่โชว์สปิริตเสนอตัว ขอมาช่วยทำหนังสั้นเรื่องนี้แบบที่เป้ไม่รู้ว่าจะปฏิเสธยังไงดี ภารกิจในการทำหนังสั้นที่มีอนาคตของเป้เป็นเดิมพันจึงเริ่มต้นขึ้น โดยได้รับความช่วยเหลือจากคณะเด็กเนิร์ดหนังประจำห้องโสต ท่ามกลางการรับรู้ของคนทั้งโรงเรียนและแรงกดดันจากครอบครัวของโจ ที่เฝ้ารอชมผลงานหนังสั้นสุดประทับใจของคนที่จากไป แต่ในเวลาเดียวกัน การถ่ายหนังสั้นให้เพื่อนไม่สนิทของเป้ครั้งนี้ กลับทำให้เขาได้ค้นพบ ความลับ อะไรบางอย่างที่โจซ่อนเอาไว้ ซึ่งอาจจะกระทบต่อความทรงจำ และก้อนความสัมพันธ์ที่อยู่ในใจ ซึ่งพวกเขาเคยมีให้เพื่อนคนสำคัญคนนี้ไปตลอดกาล

## นักแสดง
รายชื่อนักแสดงนำ

* อันโทนี่ บุยเซอเรท์ รับบท เป้
* พิสิฐพล เอกพงศ์พิสิฐ รับบท โจ
* ธิติยา จิระพรศิลป์ รับบท โบเก้
* ธนกร ติยานนท์ รับบท ปิง
* ณัฐทิชา จันทรวารีเลขา รับบท หลิว
* อิงครัต ดำรงค์ศักดิ์กุล รับบท โอม
* ปราโมทย์ แสงศร รับบท พ่อเป้
* นฤมล พงษ์สุภาพ รับบท แม่โอม
* ดวงใจ หิรัญศรี รับบท แม่โจ
* กิตติพงศ์ ทุมวิภาต รับบท ผู้อำนวยการโรงเรียนมัธยมปัญญาสุภาพ

## เพลงประกอบ
* เพลง "**เพื่อน(ไม่)สนิท**" โดย กรณิศ เล้าสุบินประเสริฐ, วชิรากร รักษาสุวรรณ , ณัฐเอก ทอนสูงเนิน , ฐาปนา จงกลรัตนาภรณ์ , พิมพ์มาดา ใจสักเสริญ และ ธันวา เกตุสุวรรณ

* เพลง "**เพลงของเพื่อน**" โดย เรโทรสเปกต์

## อ้างอิง

## แหล่งข้อมูลอื่น
* *[https://www.gdh559.com/post/Notfriendsmovie/ เพื่อน(ไม่)สนิท]* ทางเว็บไซต์ จีดีเอช
* *[https://www.thaifilmdirectors.com/thaifilms/Dr5jYv98hqP4w00KCXqp เพื่อน(ไม่)สนิท]* ทางเว็บไซต์ สมาคมผู้กำกับภาพยนตร์ไทย
* *[https://contentthailand.com/th/film/เพื่อนไม่สนิท/ เพื่อน(ไม่)สนิท]* ทางเว็บไซต์ คอนเทนท์ไทยแลนด์ (กระทรวงวัฒนธรรม)
* *[https://thaibunterng.fandom.com/th/wiki/เพื่อน(ไม่)สนิท_(2566) เพื่อน(ไม่)สนิท]* ทางเว็บไซต์ ไทยบันเทิง
* 
* 

หมวดหมู่:ภาพยนตร์ไทยที่ออกฉายในปี พ.ศ. 2566
หมวดหมู่:ภาพยนตร์ตลก
หมวดหมู่:ภาพยนตร์เกี่ยวกับมิตรภาพ
หมวดหมู่:ภาพยนตร์ที่ถ่ายทำในประเทศไทย
หมวดหมู่:ภาพยนตร์ที่มีฉากในโรงเรียน
หมวดหมู่:ภาพยนตร์เกี่ยวกับการสร้างภาพยนตร์
หมวดหมู่:ภาพยนตร์เกี่ยวกับความตาย
หมวดหมู่:ภาพยนตร์โดยจีดีเอช
หมวดหมู่:ภาพยนตร์ที่กำกับโดย อัตตา เหมวดี
ณัฐภัทร จิรภาวสุทธิ์

**ณัฐภัทร จิรภาวสุทธิ์**  (เกิด 12 เมษายน พ.ศ. 2542) เป็นนักแสดงชาวไทย เริ่มเข้าสู่วงการบันเทิงจากเวทีการประกวด Smart Boy 2016 และเป็น 1 ในรอบ 12 คนสุดท้าย ปัจจุบันเป็นนักแสดงในสังกัดช่อง 7 HD

## ประวัติ
ณัฐภัทร เกิดเมื่อวันที่ 12 เมษายน พ.ศ. 2542 ที่กรุงเทพมหานคร ด้านการศึกษา จบการศึกษาระดับชั้นมัธยมศึกษาจากโรงเรียนนวมินทราชินูทิศ สตรีวิทยา พุทธมณฑล ปัจจุบันสำเร็จการศึกษาระดับปริญญาตรีจากคณะนวัตกรรมสื่อสารสังคม มหาวิทยาลัยศรีนครินทรวิโรฒ

## ในวงการบันเทิง
ณัฐภัทรเริ่มเข้าสู่วงการบันเทิงไทยจากเวทีการประกวด Smart Boy 2016 และได้เข้ารอบเป็น 1 ใน 12 คนสุดท้าย จึงได้เซ็นสัญญาเป็นนักแสดงในสังกัดช่อง 7HD มีผลงานละครเรื่องแรก *บาปบริสุทธิ์ Live* ในฐานะนักแสดงรับเชิญ 
 
ในปี พ.ศ. 2562  ณัฐภัทรมีผลงานละครเรื่อง *[[มาดามบ้านนา]]* รับบทเป็น "บ่อน" แสดงคู่กับ ชาลีน่า ไบเล่ย์ ต่อในปี พ.ศ. 2563 ณัฐภัทรมีผลงานละครเรื่อง *กาเหว่า* รับบทเป็น "ไม้" และตามด้วย *สะใภ้อิมพอร์ต* รับบทเป็น "พัฒน์ ไพรรักษา" เป็นน้องชายของ "ดล ไพรรักษา" และ ริน ไพรรักษา" รับบทโดย มิกค์ ทองระย้า และ ใจบัว ฮิดดิง

ในปี พ.ศ. 2565 ณัฐภัทรมีผลงานละครเรื่อง *พยัคฆ์ร้ายนายกุหลาบ* รับบทเป็น "สอง"  แสดงคู่กับ "วรรณรดา เพชรชำนาญ" และในปี พ.ศ. 2566 ณัฐภัทรมีผลงานละครเรื่อง *[[เภตรานฤมิต]]* รับบทเป็น "ชั่ง" 

## ผลงานการแสดง

### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางช่อง 7 เอชดี

### ละครสั้น
* ละครสั้นทั้งหมดด้านล่างนี้ออกอากาศทางช่อง 7 เอชดี

| rowspan = "2" align = "center"| 2561 ||align = "center"| *[[ฟ้ามีตา]] ตอน คนดี ๆ อยู่ที่ไหน* ||align = "center"| เปี๊ยก
|-
| align = "center"| *[[ฟ้ามีตา]] ตอน ของเล่น* ||align = "center"| แก้ว
|-
| rowspan = "1" align = "center"| 2563 ||align = "center"| *[[ฟ้ามีตา]] ตอน ชีวิต...ไม่ได้เป็นของเราคนเดียว* ||align = "center"| เบสท์
|-
|}

## อ้างอิง

## แหล่งข้อมูลอื่น
*

หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนนวมินทราชินูทิศ สตรีวิทยา พุทธมณฑล
หมวดหมู่:บุคคลจากคณะนวัตกรรมสื่อสารสังคม มหาวิทยาลัยศรีนครินทรวิโรฒ
หมวดหมู่:นักแสดงชายชาวไทย
ภาษาดาร์ต

**ดาร์ต** (Dart) เป็นภาษาโปรแกรมที่ออกแบบโดย Lars Bak และ Kasper Lund และพัฒนาโดยกูเกิล สามารถใช้ในการพัฒนาโปรแกรมประยุกต์บนเว็บ และ แอปมือถือ ตลอดจนแอปพลิเคชันเซิร์ฟเวอร์ และ แอปพลิเคชันเดสก์ท็อป

ดาร์ตเป็นภาษาเชิงวัตถุอิงคลาส และมีการเก็บขยะ ที่มีวากยสัมพันธ์แบบภาษาซี ดาร์ตสามารถทำการคอมไพล์ออกมาเป็นรหัสเครื่อง, จาวาสคริปต์ หรือ WebAssembly รุ่นล่าสุดของภาษาดาร์ตคือรุ่น

## ความเป็นมา
ดาร์ตได้รับการเปิดตัวในการประชุม GOTO ใน ออร์ฮูส ประเทศเดนมาร์ก ระหว่างวันที่ 10-12 ตุลาคม พ.ศ. 2554 Lars Bak และ Kasper Lund เป็นผู้ก่อตั้งโครงการดาร์ต ดาร์ต 1.0 เปิดตัวเมื่อวันที่ 14 พฤศจิกายน 2556

ดาร์ต 2.0 ได้รับการเปิดตัวในเดือนสิงหาคม 2561 โดยมีการเปลี่ยนแปลงภาษารวมถึงระบบชนิดข้อมูล

## การป้องกันตัวชี้ที่เป็นโมฆะ
ตั้งแต่เวอร์ชัน 2.12 เป็นต้นไป ภาษาดาร์ตมีการป้องกันตัวชี้ที่เป็นโมฆะ () สิ่งนี้เป็นการรับประกันว่าตัวชี้ที่เป็นโมฆะจะไม่สามารถเกิดขึ้นได้ เว้นแต่จะได้รับอนุญาตอย่างจัดแจ้ง

## ฟลัตเตอร์
Google เปิดตัว Flutter สำหรับการพัฒนาแอพ ฟลัตเตอร์ถูกสร้างขึ้นโดยใช้ Dart, C, C++ และ Skia ฟลัตเตอร์เป็นเฟรมเวิร์ก UI ที่โอเพ่นซอร์สและหลายแพลตฟอร์ม ก่อน Flutter 2.0 นักพัฒนาสามารถกำหนดเป้าหมายได้เฉพาะ Android, iOS และเว็บเท่านั้น การเปิดตัว Flutter 2.0 เพิ่มการรองรับ macOS, Linux และ Windows ในรูปแบบเบต้า Flutter 2.10 เปิดตัวพร้อมการสนับสนุนการผลิต (production support) สำหรับ Windows และ Flutter 3 เปิดตัวการสนับสนุนการผลิตสำหรับแพลตฟอร์มเดสก์ท็อปทั้งหมด 

## ตัวอย่าง
ตัวอย่างโปรแกรมเฮลโลเวิลด์
```dart
void main() {
  print('Hello, World!');
}
```


## อ้างอิง

## แหล่งข้อมูลอื่น
* 
* DartPad

หมวดหมู่:ภาษาสคริปต์
หมวดหมู่:ภาษาโปรแกรมเชิงวัตถุ
หมวดหมู่:ซอฟต์แวร์ของกูเกิล
หมวดหมู่:โครงการซอฟต์แวร์เสรี
หมวดหมู่:ภาษาโปรแกรมที่มีชนิดข้อมูลแบบพลวัต
หมวดหมู่:ภาษาโปรแกรมในภาวะพร้อมกัน
หมวดหมู่:ตระกูลภาษาซี
หมวดหมู่:ซอฟต์แวร์ในปี พ.ศ. 2554
หมวดหมู่:หน้าที่มีการแปลที่ยังไม่ได้ตรวจทาน
แกรนด์เธฟต์ออโต IV: เดอะลอสต์แอนด์แดมด์

***แกรนด์เธฟต์ออโต IV: เดอะลอสต์แอนด์แดมด์*** () เป็นชุดภาคเสริมแรกจากสองตอนของเกม *[[แกรนด์เธฟต์ออโต IV]]* ที่วางจำหน่ายใน ค.ศ. 2008 พัฒนาโดยร็อกสตาร์นอร์ท และจัดจำหน่ายโดยร็อกสตาร์เกมส์ ภาคเสริมนี้จำหน่ายแยกกันสำหรับเอกซ์บอกซ์ 360 ในวันที่ 17 กุมภาพันธ์ ค.ศ. 2009 และเป็นส่วนหนึ่งของแพ็คเกจที่ใช้แผ่นดิสก์ *[[แกรนด์เธฟต์ออโต: เอพิโสดฟอร์มลิเบอร์ตีซิตี]]* สำหรับเพลย์สเตชัน 3 และ ไมโครซอฟท์ วินโดวส์ ในวันที่ 13 เมษายน ค.ศ. 2010 แพ็คเกจนี้ยังรวมส่วนขยายเกม *แกรนด์เธฟต์ออโต IV* ตัวที่สอง *[[แกรนด์เธฟต์ออโต: เดอะบัลลาดออฟเกย์โทนี]]* และไม่จำเป็นต้องมีเกมหลักในการเล่นเกม ไมโครซอฟท์เพิ่ม *เอพิโสดฟอร์มลิเบอร์ตีซิตี* ในรายการเกมที่เข้ากันได้ย้อนหลังสำหรับแพลตฟอร์มเอกซ์บอกซ์วันในเดือนกุมภาพันธ์ ค.ศ. 2017

เนื้อเรื่องของชุดเสริมนี้เกิดขึ้นพร้อมกับเหตุการณ์ใน *แกรนด์เธฟต์ออโต IV* และ *เดอะบัลลาดออฟเกย์โทนี* *เดอะลอสต์แอนด์แดมด์* ติดตามเรื่องราวของจอห์นนี เคลบิตซ์ รองหัวหน้าแก็งค์เดอะลอสต์เอ็มซีสาขาลิเบอร์ตีซิตีซึ่งเป็นชมรมจักรยานยนต์ที่ร่วมทำภารกิจต่าง ๆ ในทั้งสองเกมด้วย โครงเรื่องหลักของตอนนี้เน้นไปที่ความพยายามของจอห์นนีในการดำเนินบทต่อไป ในขณะเดียวกันก็ต้องรับมือกับความขัดแย้งภายใน สงครามแก๊งค์ ยาเสพติด และศัตรูต่าง ๆ ตอนนี้นำเสนอมุมมองของจอห์นนีในโครงเรื่องของเพชรสีเลือดและเฮโรอีน ซึ่งแสดงให้เห็นจากมุมมองของตัวเอกคนอื่น ๆ ใน *แกรนด์เธฟต์ออโต IV* และ *เดอะบัลลาดออฟเกย์โทนี*

ตัวเกมได้รับกระแสวิจารณ์เชิงบวกอย่างมากเมื่อวางจำหน่าย และได้รับการพิจารณาว่าเป็นหนึ่งในชุดเนื้อหาที่ดาวน์โหลดได้ที่ดีที่สุดเท่าที่เคยมีมา

## หมายเหตุ

## อ้างอิง

## แหล่งข้อมูลอื่น
* 

หมวดหมู่:วิดีโอเกมแอ็กชันผจญภัย
หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:แกรนด์เธฟต์ออโต
หมวดหมู่:วิดีโอเกมโอเพนเวิลด์
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับวินโดวส์
หมวดหมู่:วิดีโอเกมที่พัฒนาขึ้นในสหราชอาณาจักร
หมวดหมู่:วิดีโอเกมที่มีฉากในสหรัฐ
ลงกา

**ลงกา** หรือ **ลังกา** (; , ) เป็นเมืองปราการบนเกาะที่ปกครองโดยราวณะ (ทศกัณฐ์) ราชาแห่งอสูรในมหากาพย์*[[รามายณะ]]*และ*[[มหาภารตะ]]* เมืองตั้งอยู่ในที่ราบสูงระหว่างยอดเขาสามยอดที่มีชื่อเรียกว่าเขาตรีกูฏ กล่าวกันว่าเมืองลงกาโบราณถูกเผาทำลายโดยหนุมาน หลังราวณะถูกพระรามสังหารด้วยความช่วยเหลือของวิภีษณะ (พิเภก) น้องชายของราวณะ วิภีษณะจึงได้เถลิงราชย์เป็นราชาของลงกา กล่าวกันว่าทายาทของวิภิษณะยังคงปกครองอาณาจักรลงกาในยุคของปาณฑพ ใน*มหาภารตะ*ระบุว่าสหเทพแห่งพี่น้องปาณฑพได้มาเยือนอาณาจักรลงการะหว่างการทัพในภาคใต้เพื่อพิธีราชสูยะของยุธิษฐิระ กล่าวกันว่าวังของราวณะได้รับการอารักขาโดยช้างสี่งา

## ดูเพิ่ม
*ศรีลังกา
*มหาชนบท
*พระวิศวกรรม

## อ้างอิง

## แหล่งข้อมูลอื่น
*Mahabharata of Krishna Dwaipayana Vyasa, translated from Sanskrit into English by Kisari Mohan Ganguli

หมวดหมู่:ราชอาณาจักรในรามายณะ
หมวดหมู่:ราชอาณาจักรในมหาภารตะ
ขีดขิน

**ขีดขิน** หรือ **กิษกินธา** (, Kiṣkindhā) เป็นอาณาจักรของวานรในศาสนาฮินดู ปกครองโดยราชาสุครีพน้องชายของพาลีในมหากาพย์สันสกฤต*[[รามายณะ]]* ตามมหากาพย์ของศาสนาฮินดู ขีดขินเป็นอาณาจักรที่สุครีพปกครองโดยมีหนุมานที่ปรึกษาเป็นผู้ช่วย

ในเตรตายุค ทั่วดินแดนอยู่ภายในป่าทัณฑกะซึ่งก่อตั้งโดยราชาทัณฑะ โอรสของอิกษวากุและทายาทของพระมนูไววัสวัตในสัตยยุค ซึ่งขยายมาจากสันเขาวินธยาไปยังคาบสมุทรอินเดียใต้ อาณาจักรนี้จึงถือเป็นอาณาจักรของวานร ในทวาปรยุค กล่าวกันว่าสหเทพแห่งพี่น้องปาณฑพไปเยือนอาณาจักรขีดขินในมหากาพย์*[[มหาภารตะ]]*ระหว่างการทัพในภาคใต้เพื่อรวบรวมบรรณาการสำหรับพิธีราชสูยะของยุธิษฐิระ

## ดูเพิ่ม
*สุครีพ
*พาลี
*หนุมาน

## อ้างอิง

* Kishkinda: Literature and Archaeology
* Complete Ramacharitamanas text 

หมวดหมู่:ราชอาณาจักรในรามายณะ
หมวดหมู่:ราชอาณาจักรในมหาภารตะ
มิสเตอร์เพอร์เฟกต์ลีไฟน์

**"มิสเตอร์เพอร์เฟกต์ลีไฟน์"** () เป็นเพลงที่ประพันธ์และบันทึกโดยนักร้องและนักแต่งเพลงชาวอเมริกัน เทย์เลอร์ สวิฟต์ สำหรับอัลบั้มที่บันทึกใหม่ชุดแรกของเธอ *[[เฟียร์เลส (เทย์เลอร์เวอร์ชัน)]]* (2021) ซึ่งเป็นการบันทึกซ้ำอัลบั้มเดิมของเธอในปี 2008 เพลงนี้ผลิตโดยสวิฟต์และแจ็ก แอนโตนอฟฟ์ เป็นแนวเพลงคันทรีป็อปและป็อปร็อกที่มีเนื้อหาประพันธ์เกี่ยวกับความรู้สึกสับสนอลหม่านหลังจากที่ความสัมพันธ์รักได้พังทลายลง โดยใช้สมญานาม (antonomasia) และการเล่นคำที่กว้างขวาง นักวิจารณ์เพลงเลือกให้เป็นเพลงเด่นของอัลบั้ม โดยเห็นว่าบทประพันธ์ของเพลงมีไหวพริบและการผลิตที่ติดหู

"มิสเตอร์เพอร์เฟกต์ลีไฟน์" เปิดให้ดาวน์โหลดและสตรีมโดยไม่ได้ประชาสัมพันธ์ล่วงหน้าในวันที่ 7 เมษายน ค.ศ. 2021 ผ่านรีพับลิกเรเคิดส์ เป็นหนึ่งในหกเพลง "จากตู้นิรภัย" (From the Vault) ที่ยังไม่ได้เผยแพร่ใน*เฟียร์เลส (เทย์เลอร์เวอร์ชัน)* "มิสเตอร์เพอร์เฟกต์ลีไฟน์" ขึ้นสูงสุดที่อันดับ 30 บนชาร์ต''บิลบอร์ด''ฮอต 100 ของสหรัฐ และอันดับสองในชาร์ตฮอตคันทรีซองส์ เพลงนี้ยังขึ้นถึง 30 อันดับแรกของชาร์ตในออสเตรเลีย แคนาดา ไอร์แลนด์ นิวซีแลนด์ สิงคโปร์ และสหราชอาณาจักร การเปิดตัวมาพร้อมกับวิดีโอเนื้อเพลงที่เผยแพร่ในช่องยูทูบของสวิฟต์

## รางวัล

## ชาร์ต

### ชาร์ตรายสัปดาห์

### ชาร์ตสิ้นปี

## การรับรอง

## ประวัติการจำหน่าย

## อ้างอิง

## หมายเหตุ

## อ้างอิง

หมวดหมู่:เพลงในปี พ.ศ. 2551
หมวดหมู่:ซิงเกิลในปี พ.ศ. 2564
หมวดหมู่:เพลงบันทึกเสียงที่ผลิตโดยแจ็ก แอนโตนอฟฟ์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงของเทย์เลอร์ สวิฟต์
หมวดหมู่:ซิงเกิลในสังกัดรีพับลิกเรเคิดส์
หมวดหมู่:เพลงป็อปร็อกอเมริกัน
กีฬาปีนหน้าผาในเวิลด์เกมส์ 2022

**กีฬาปีนหน้าผาในเวิลด์เกมส์ 2022** จัดการแข่งขันเมื่อวันที่ 14–16 กรกฎาคม ค.ศ. 2022 ที่เตาหลอมสลอส เมืองเบอร์มิงแฮม รัฐแอละแบมา สหรัฐ 

## ประเทศที่เข้าร่วมแข่งขัน
มีนักปีนหน้าผา 59 คนจาก 17 ประเทศเข้าร่วมแข่งขัน

*
*
*
*
*
*
*
*
*
*
*
*
*
*
*
*
*

## ตารางสรุปเหรียญรางวัล

## อ้างอิง

## แหล่งข้อมูลอื่น
* The World Games 2022
* International Federation of Sport Climbing
* Results book 

หมวดหมู่:เวิลด์เกมส์ 2022
ปีนหน้าผา
หมวดหมู่:กีฬาปีนหน้าผา
หมวดหมู่:ปีนหน้าผา
กีฬาซอฟต์บอลในเวิลด์เกมส์ 2022

**กีฬาซอฟต์บอลในเวิลด์เกมส์ 2022** จัดการแข่งขันเมื่อวันที่ 9–13 กรกฎาคม ค.ศ. 2022 ที่สนามกีฬาฮูเวอร์เมโทรโพลิตัน เมืองเบอร์มิงแฮม รัฐแอละแบมา สหรัฐ 

## ประเทศที่เข้าร่วมแข่งขัน

*
*
*
*
*
*
*
*

## ผู้ได้รับเหรียญรางวัล

## อ้างอิง

## แหล่งข้อมูลอื่น
* The World Games 2022
* World Baseball Softball Confederation

หมวดหมู่:เวิลด์เกมส์ 2022
ซอฟต์บอล
หมวดหมู่:กีฬาซอฟต์บอล
หมวดหมู่:การแข่งขันซอฟต์บอล
กีฬาสควอชในเวิลด์เกมส์ 2022

**กีฬาสควอชในเวิลด์เกมส์ 2022** จัดการแข่งขันเมื่อวันที่ 13–17 กรกฎาคม ค.ศ. 2022 ที่มหาวิทยาลัยแอละแบมาเบอร์มิงแฮม เมืองเบอร์มิงแฮม รัฐแอละแบมา สหรัฐ 

## ประเทศที่เข้าร่วมแข่งขัน

*
*
*
*

## ตารางสรุปเหรียญรางวัล

## อ้างอิง

## แหล่งข้อมูลอื่น
* The World Games 2022
* World Squash Federation
* Results book 

หมวดหมู่:เวิลด์เกมส์ 2022
สควอช
หมวดหมู่:กีฬาสควอช
หมวดหมู่:สควอช
ประเทศทาจิกิสถานในโอลิมปิกฤดูร้อน 2024

**ประเทศทาจิกิสถาน** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการปรากฏตัวครั้งที่ 8 ติดต่อกันของประเทศในโอลิมปิกฤดูร้อนในยุคหลังโซเวียต

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## มวยสากล

ผลการแข่งขันดังนี้

## อ้างอิง

ทาจิกิสถาน
2024
ประเทศลิเบียในโอลิมปิกฤดูร้อน 2024

**ประเทศลิเบีย** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 13 ของประเทศในโอลิมปิกฤดูร้อน นับตั้งแต่เปิดตัวอย่างเป็นทางการในโอลิมปิกฤดูร้อน 1964

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## ยิงปืน

ผลการแข่งขันดังนี้

## อ้างอิง

ลิเบีย
2024
ประเทศภูฏานในเอเชียนเกมส์ 2022

**ประเทศภูฏาน** จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

## นักกีฬา

## กอล์ฟ

ผลการแข่งขันดังนี้Tshendra was not able to advance from the second round.

;ชาย

## อ้างอิง

ภูฏาน
2022
เรื่องจริงหลังไมค์ของคู่หูยัยนักพากย์

เป็นซีรีส์ไลต์โนเวลญี่ปุ่น เขียนโดยโค นิงัตสึ และวาดภาพประกอบโดยซาบะ มิโซเระ เริ่มตีพิมพ์ตั้งแต่เดือนกุมภาพันธ์ พ.ศ. 2563 โดยสำนักพิมพ์แอสกีเมเดียเวิกส์ในเครือเด็งเงกิบุงโกะ ตั้งแต่เดือนมกราคม พ.ศ. 2566 ได้วางจำหน่ายถึงเล่มที่ 8 ซีรีส์ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์

มังงะดัดแปลงวาดภาพโดยอูเมมิ มากิโมโตะ ตีพิมพ์ในนิตยสาร*[[เด็งงากิมาโอ]]* นิตยสารมังงะแนว*[[เซเน็ง]]*ของสำนักพิมพ์แอสกีเมเดียเวิกส์ตั้งแต่เดือนมีนาคม พ.ศ. 2563 ถึงเดือนกรกฎาคม พ.ศ. 2564 โดยรวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 3 ซีรีส์อนิเมะโทรทัศน์ดัดแปลงผลิตโดยสตูดิโอคอนเน็กต์ ออกอากาศตั้งแต่เดือนเมษายนถึงมิถุนายน พ.ศ. 2567

## ตัวละคร

;  / 
: 
;  / 
: 
;
:
;
:
; 
: 
; 
: 
; 
: 

## สื่อ

### ไลต์โนเวล
ไลต์โนเวล*เรื่องจริงหลังไมค์ของคู่หูยัยนักพากย์* เขียนโดยโค นิงัตสึ และวาดภาพโดยซาบะ มิโซเระ โดยเริ่มตีพิมพ์เมื่อวันที่ 7 กุมภาพันธ์ พ.ศ. 2563 ภายใต้สำนักพิมพ์แอสกีเมเดียเวิกส์ในเครือเด็งเงกิบุงโกะ โดยเดือนมกราคม พ.ศ. 2566 ได้วางจำหน่ายถึงเล่มที่ 8

ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ โดยประกาศลิขสิทธิ์เมื่อวันที่ 16 มิถุนายน พ.ศ. 2566

#### เรื่องสั้น

### มังงะ
มังงะดัดแปลงวาดภาพประกอบโดยอูเมมิ มากิโมโตะ ได้รับการตีพิมพ์ในนิตยสาร*[[เด็งงากิมาโอ]]* ของสำนักพิมพ์แอสกีเมเดียเวิกส์ ตั้งแต่วันที่ 27 มีนาคม 2020 ถึงวันที่ 27 กรกฎาคม พ.ศ. 2564 มีการรวบรวมไว้เป็นเล่ม (*[[ทังโกบง]]*) ทั้งหมด 3 เล่ม เผยแพร่ตั้งแต่เดือนสิงหาคม พ.ศ. 2563 ถึงเดือนกันยายน พ.ศ. 2564

### อนิเมะ
ซีรีส์อนิเมะโทรทัศน์ได้รับการประกาศดัดแปลงเมื่อวันที่ 21 ธันวาคม พ.ศ. 2565 ที่สร้างโดยสตูดิโอคอนเน็กต์ กำกับซีรีส์อนิเมะโดย ฮิเดกิ ทาจิบานะ เขียนบทโดย Keiichirō Ōchi และออกแบบตัวละครโดย Shoko Takimoto ซึ่งจะรับหน้าที่เป็นหัวหน้าผู้กำกับแอนิเมชั่นด้วย ออกอากาศในวันที่ 10 เมษายน พ.ศ. 2567 ทางเครือข่ายโตเกียวเอ็มเอกซ์ และเครือข่ายอื่น ๆ ชื่อเพลงเปิดคือ "Now On Air" ร้องโดย มิกุ อิโต ในขณะที่เพลงปิดคือ "Stand By You!"  ร้องโดยอิโตและโมเอะ โทโยตะเป็นตัวละครตามลำดับ 

#### รายชื่อตอน

## การตอบรับ
ในปี พ.ศ. 2562 *เรื่องจริงหลังไมค์ของคู่หูยัยนักพากย์* ได้รับรางวัลชนะเลิศจากรางวัล Dengeki Novel Prize ครั้งที่ 26

ไลต์โนเวลเรื่องนี้อยู่ในอันดับที่ 15 ในหมวด*[[บุงโกบง]]* และอันดับที่ 8 ในหมวดผลงานใหม่ของหนังสือแนะนำไลต์โนเวลประจำปี โคโนะ ไลต์โนเวล งะ ซูโงอิ! โดยทาการาจิมาชะ ฉบับปี พ.ศ. 2564 และอยู่ในอันดับที่ 16 ในหมวด*บุงโกบง*ของฉบับปี พ.ศ. 2565

## ดูเพิ่ม

* *[[ถ้ามีเธออยู่ เป็นหมูก็ไม่เลวนะครับ]]* ผู้ชนะรางวัลเหรียญทอง (มีผลเป็นอันดับสอง) จากรางวัล Dengeki Novel ครั้งที่ 26
* *[[ผมจูบกับน้องสาวแฟนไปซะแล้ว]]* อีกหนึ่งซีรีส์ไลต์โนเวลที่มีผู้วาดภาพคนเดียวกัน คือ ซาบะ มิโซเระ
* *[[เด็กหนุ่มจอมเพ้อฝัน ผู้ตื่นมามองความเป็นจริง]]* อีกหนึ่งซีรีส์ไลต์โนเวลที่มีผู้วาดภาพคนเดียวกัน คือ ซาบะ มิโซเระ

## หมายเหตุ

## อ้างอิง

## แหล่งข้อมูลอื่น

*  
*  
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:ไลต์โนเวล
หมวดหมู่:การ์ตูนญี่ปุ่นแนวเซเน็ง
หมวดหมู่:ฟีนิกซ์ (สำนักพิมพ์)
หมวดหมู่:อนิพลัส
หมวดหมู่:มังงะของสำนักพิมพ์แอสกีมีเดียเวิร์กส์
หมวดหมู่:การ์ตูนญี่ปุ่นแนวยูริ
การป้องกันตัวชี้ที่เป็นโมฆะ

**การป้องกันตัวชี้ที่เป็นโมฆะ** ()  หรืออาจเรียกว่า**การป้องกันวอยด์** () เป็นคุณสมบัติของภาษาโปรแกรมเชิงวัตถุ ว่าตัวชี้ใด ๆ (หรือ reference ไปยังวัตถุใด ๆ) จะไม่เป็นตัวชี้ที่เป็นโมฆะ (อาจเรียกว่า void หรือ null) เพราะถ้าหากโปรแกรมพยายามเรียกดูข้อมูลที่อยู่ที่ตัวชี้ (หรือ reference) เหล่านั้น จะสามารถทำให้เกิดเป็นสิ่งผิดปรกติ และ/หรือ ทำให้โปรแกรมล่มได้

การป้องกันตัวชี้ที่เป็นโมฆะคือการรับประกันเวลาคอมไพล์ ว่าจะไม่มีการขอดูข้อมูลที่อยู่ที่ตัวชี้ที่เป็นโมฆะโดยเด็ดขาด

## ในภาษาโปรแกรม
ความพยายามในช่วงแรกที่จะรับประกันการป้องกันตัวชี้ที่เป็นโมฆะคือการออกแบบ ภาษาSelf

ภาษาไอเฟล มีการป้องกันตัวชี้ที่เป็นโมฆะตามมาตรฐาน ISO - ECMA ของมัน การป้องกันตัวชี้ที่เป็นโมฆะของมันได้ถูกนำมาใช้ใน EiffelStudio โดยเริ่มจาก เวอร์ชัน 6.1 และใช้วากยสัมพันธ์สมัยใหม่ที่ขึ้นต้นด้วย เวอร์ชัน 6.4

ภาษา Spec# ซึ่งเป็นภาษาวิจัยจาก Microsoft Research มีแนวคิดเรื่อง "ชนิดข้อมูลที่ไม่สามารถเป็นโมฆะได้" ซึ่งกล่าวถึงการป้องกันตัวชี้ที่เป็นโมฆะ

ถึงแม้ว่าภาษาบนระบบดอตเน็ตและดอตเน็ตเฟรมเวิร์กมักจะมีการป้องกันตัวชี้ที่เป็นโมฆะ ภาษา F# ได้รับการยกเว้นจากการป้องกันตัวชี้ที่เป็นโมฆะ

ภาษาซีชาร์ปจะตรวจสอบการป้องกันตัวชี้ที่เป็นโมฆะในเวลาคอมไพล์ตั้งแต่เวอร์ชัน 8 อย่างไรก็ตาม เพื่อให้เข้ากันได้กับภาษาเวอร์ชันที่เก่ากว่านั้น ผู้ใช้จะต้องเลือกใช้คุณลักษณะนี้ด้วยตนเอง แบบต่อโปรเจ็กต์หรือต่อไฟล์

ภาษาดาร์ตของกูเกิลรองรับการป้องกันตัวชี้ที่เป็นโมฆะตั้งแต่เวอร์ชัน 2.0 ในเดือนสิงหาคม 2018

ยังมีภาษาอื่น ๆ ที่ใช้ "ชนิดข้อมูลที่ไม่สามารถเป็นโมฆะได้" โดยปริยาย เช่น ภาษาคอตลิน () ของบริษัท JetBrains, ภาษารัสต์, และภาษาสวิฟต์ () ของ Apple

## อ้างอิง

หมวดหมู่:การเขียนโปรแกรมเชิงวัตถุ
ภาษาสคริปต์

**ภาษาสคริปต์** () คือภาษาโปรแกรมชนิดหนึ่งที่ใช้เขียนชุดคำสั่งที่ทำให้ระบบสามารถทำงานด้านต่าง ๆ ได้ และยังสามารถเรียนรู้และทำความเข้าใจได้ค่อนข้างง่ายดาย ซึ่งในการแปลภาษาสคริปต์มักจะแปลทีละคำสั่งด้วยอินเทอร์พรีเตอร์มากกว่าแปลทั้งโปรแกรมด้วยคอมไพเลอร์

ในภาษาสคริปต์จะประกอบด้วยชนิดข้อมูลพื้นฐาน (primitive) ที่มักเกี่ยวข้องกับการทำงานพื้นฐานหรือการเรียกใช้เอพีไอ ซึ่งภาษาสคริปต์ช่วยให้ชนิดข้อมูลเหล่านี้รวมกันเพื่อสร้างโปรแกรมที่ซับซ้อนขึ้นได้ โดยภาษาสคริปต์สามารถนำมาใช้สร้างหรือช่วยปรับปรุงประสิทธิภาพสภาพแวดล้อมต่าง ๆ ได้หลากหลาย ไม่ว่าจะเป็น ซอฟต์แวร์ประยุกต์ โปรแกรมแก้ไขข้อความ วิดีโอเกม และอีกมากมาย

ภาษาสคริปต์มีหลากหลายประเภท และมีหลากหลายขนาด และยังมีทั้งแบบที่ใช้งานทั่วไปและแบบที่ใช้งานเฉพาะด้าน บางครั้งภาษาสคริปต์ยังจัดเป็นภาษาโปรแกรมระดับสูงมาก (very high-level programming language) เนื่องจากมีความใกล้เคียงกับภาษามนุษย์เป็นอย่างมาก

หมวดหมู่:ภาษาสคริปต์
หมวดหมู่:กระบวนทัศน์การเขียนโปรแกรม
เอ็งเงิลแบร์ท ด็อลฟูส

**เอ็งเงิลแบร์ท ด็อลฟูส** (; 4 ตุลาคม ค.ศ. 1892 – 25 กรกฎาคม ค.ศ. 1934) เป็นนักการเมืองฝ่ายขวาชาวออสเตรีย ผู้ซึ่งดำรงตำแหน่งนายกรัฐมนตรีออสเตรียในระหว่าง ค.ศ. 1932–1934 อันเป็นช่วงสมัยแห่งความวุ่นวายจากวิกฤตการณ์ทางการเมืองและสงครามกลางเมืองภายในประเทศ ทั้งยังเป็นรัฐมนตรีว่าการกระทรวงการเกษตรในหลายรัฐบาลตั้งแต่ต้นทศวรรษ 1930 ในช่วงที่เขาสู่อำนาจ ด็อลฟูสได้กระทำการยุบรัฐสภาประชาธิปไตยและปกครองประเทศภายใต้อำนาจเผด็จการ เขาถึงแก่อสัญกรรมจากการลอบสังหารโดยนักการเมืองนาซีออสเตรียในเดือนกรกฎาคม ค.ศ. 1934

ด็อลฟูสเกิดเมื่อ ค.ศ. 1892 เป็นบุตรชายของกรรมกรรายวัน เขาเติบโตในครอบครัวชาวนาคาทอลิกที่ใช้ชีวิตตามวิถีดั้งเดิม และได้รับการศึกษาในระดับมัธยมศึกษาที่โรงเรียนสอนศาสนา ซึ่งส่งเสริมความศรัทธาต่อนิกายโรมันคาทอลิกของด็อลฟูสอย่างลึกซึ้ง ในระดับอุดมศึกษา เขาเข้าเรียนต่อที่มหาวิทยาลัยเวียนนา ซึ่งทำให้ด็อลฟูสมีส่วนร่วมในองค์กรคาทอลิก ใน ค.ศ. 1914 เขาเข้าร่วมสงครามโลกครั้งที่หนึ่งในแนวรบอิตาลี และได้รับเครื่องราชอิสริยาภรณ์เป็นจำนวนมาก ในสมัยระหว่างสงคราม ด็อลฟูสเริ่มได้รับอิทธิพลทางความคิดแบบอนุรักษนิยมมากขึ้นเรื่อย&nbsp;ๆ และเมื่อเขาสำเร็จการศึกษาในระดับมหาวิทยาลัย เขาจึงเดินทางไปที่เยอรมนีเพื่อศึกษาการดําเนินงานของสหกรณ์การเกษตร และเข้าปฏิบัติงานในสหภาพชาวนาแห่งนีเดอร์เอิสเตอร์ไรช์ตั้งแต่ ค.ศ. 1922 จากนั้นด็อลฟูสจึงเข้าทำงานเป็นประธานสหพันธ์การรถไฟของรัฐ ซึ่งนับเป็นตำแหน่งระดับชาติครั้งแรกของเขา

ด็อลฟูสมีความสัมพันธ์กับพรรคสังคมคริสตชนเพียงเล็กน้อย จากการที่เขาเป็นผู้เชี่ยวชาญประเด็นด้านการเกษตร มีความอุตสาหะ และด้วยทัศนคติที่เปิดกว้างของด็อลฟูส ทำให้เขาสามารถเข้าหานักการเมืองหลายฝ่ายได้อย่างสะดวก และการขาดประสบการณ์ในตำแหน่งหัวหน้าบริษัทการรถไฟก่อนหน้านี้ ถือเป็นข้อได้เปรียบสำหรับเขาอย่างยิ่ง เนื่องจากทำให้เขาสามารถสร้างพันธมิตรของฝ่ายต่าง ๆ เพื่อเสริมสร้างการสนับสนุนของรัฐบาลได้

ด็อลฟูสเข้ารับตำแหน่งหัวหน้ารัฐบาลในเดือนพฤษภาคม ค.ศ. 1932 ท่ามกลางความไม่มั่นคงของพันธมิตรสังคมคริสตชน สันนิบาตกสิกรรม และกองกำลังฟาสซิสต์ไฮม์แวร์ ด้วยรัฐบาลของเขามีคะแนนเสียงนำหน้าฝ่ายค้านในรัฐสภาเพียงเล็กน้อยเท่านั้น ในช่วงก่อน ค.ศ. 1933 ด็อลฟูสถูกมองว่าเป็นหนึ่งในผู้นำที่มีความสายกลางที่สุด และการที่เขายินยอมเจรจากับฝ่ายค้านสังคมนิยมนั้นนำไปสู่การยุติระบบรัฐสภาประชาธิปไตยที่เกิดขึ้นหลังสงครามยุติ ในเดือนมีนาคม ค.ศ. 1933 ด็อลฟูสกระทำการยุบสภาล่างและเริ่มการปกครองประเทศโดยคำสั่ง ด็อลฟูสกลายเป็นที่ถกเถียงกันอย่างมากในหมู่นักวิชาการ จากเหตุที่เขาขึ้นเป็นประธานพันธมิตรที่ไม่มั่นคงระหว่างฟาสซิสต์ เผด็จการ และประชาธิปไตย เขามีความพยายามอย่างต่อเนื่องในการบรรลุข้อตกลงกับขบวนการชาติสังคมนิยม แต่ไม่ประสบความสําเร็จ

รัฐบาลของเขาต้องเผชิญกับภาวะเศรษฐกิจตกต่ำครั้งใหญ่ที่เลวร้ายที่สุดในประวัติศาสตร์ออสเตรีย แต่ด็อสฟูสก็สามารถแก้ไขสถานการณ์ทางเศรษฐกิจของประเทศให้กลับมาฟื้นตัวได้อย่างดี

ในเดือนพฤษภาคม ค.ศ. 1934 มีการประกาศใช้รัฐธรรมนูญฉบับใหม่ ซึ่งถือเป็นจุดเริ่มต้นอย่างเป็นทางการของระบอบเผด็จการที่เรียกขานกันว่า "ลัทธิฟาสซิสต์ออสเตรีย" ด็อลฟูสถึงแก่อสัญกรรมจากการลอบสังหารเมื่อวันที่ 25 กรกฎาคม ค.ศ. 1934 ในระหว่างความพยายามรัฐประหารที่ล้มเหลวของขบวนการชาติสังคมนิยม ซึ่งทำให้ในภายหลัง ตำแหน่งนายกรัฐมนตรีจึงตกมาเป็นของรัฐมนตรีว่าการกระทรวงยุติธรรมควร์ท ชุชนิค

## อ้างอิง

## บรรณานุกรม
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น
* 

หมวดหมู่:นายกรัฐมนตรีออสเตรีย
หมวดหมู่:นักลัทธิฟาสซิสต์
หมวดหมู่:เสียชีวิตจากอาวุธปืน
แฮนด์ริตเทน

***แฮนด์ริตเทน*** () เป็นสตูดิโออัลบั้มเปิดตัวของนักร้องชาวแคนาดา ชอว์น เมนเดส วางจำหน่ายเมื่อวันที่ 14 เมษายน ค.ศ. 2015 โดยไอแลนด์เรเคิดส์ เปิดตัวที่อันดับหนึ่งบนชาร์ต''บิลบอร์ด'' 200 ในสหรัฐ ด้วยยอดจำหน่ายในสัปดาห์แรก 119,000 หน่วยเทียบเท่าอัลบั้ม โดย 106,000 ชุดเป็นยอดจำหน่ายจริง เป็นศิลปินอันดับที่ 10 ที่ติดชาร์ตเพลงที่มีอายุต่ำกว่า 18 ปี อัลบั้มนี้ประกอบด้วยซิงเกิล "Stitches" ซึ่งขึ้นถึง 5 อันดับแรกบน''บิลบอร์ด''ฮอต 100 ในสหรัฐ และอันดับหนึ่งบนชาร์ตซิงเกิลแห่งสหราชอาณาจักร การออกอัลบั้มใหม่ *แฮนด์ริตเทน (รีวิสิตเต็ด)* มีซิงเกิลติดอันดับ 20 อันดับแรกในสหรัฐ เพื่อประชาสัมพันธ์อัลบั้ม เมนเดสได้แสดงในรายการโทรทัศน์และรางวัลหลายรายการ ทัวร์คอนเสิร์ตสองรายการยังได้รับการสนับสนุนจากอัลบั้ม: ชอว์นเฟิร์สเฮดไลน์ส และชอว์นเมนเดสเวิลด์ทัวร์

## รายชื่อเพลง

## ชาร์ต

### ชาร์ตรายสัปดาห์

### ชาร์ตสิ้นปี

## การรับรอง

## ประวัติการจำหน่าย

## อ้างอิง

หมวดหมู่:อัลบั้มเปิดตัวครั้งแรกในปี พ.ศ. 2558
หมวดหมู่:อัลบั้มชอว์น เมนเดส
หมวดหมู่:อัลบั้มเพลงของค่ายไอแลนด์เรเคิดส์
แอ็นสท์ รือดีเกอร์ ชตาเริมแบร์ค

เจ้าชาย **แอ็นสท์ รือดีเกอร์ คามีโล ฟ็อน ชตาเริมแบร์ค** (; 10 พฤษภาคม ค.ศ. 1899 – 15 มีนาคม ค.ศ. 1956) เป็นนักชาตินิยมและนักการเมืองชาวออสเตรียที่บทบาทสำคัญในการสนับสนุนลัทธิฟาสซิสต์ออสเตรียและการก่อตั้งระบอบเผด็จการฟาสซิสต์คริสตจักร (clerical fascist) ในประเทศช่วงสมัยระหว่างสงคราม เขาเดินทางลี้ภัยออกจากออสเตรียในช่วงการบุกครองประเทศของนาซี และเข้าร่วมกองทัพฝรั่งเศสเสรีและสหราชอาณาจักรเพื่อต่อต้านเยอรมนีในสงครามโลกครั้งที่สอง

ชตาเริมแบร์คเป็นผู้นำกองกำลังกึ่งทหารไฮม์แวร์และต่อมาเป็นผู้นำแนวร่วมปิตุภูมิ เขาดำรงตำแหน่งรัฐมนตรีในบุนเดิสราทระหว่าง ค.ศ. 1920–1930 เป็นรัฐมนตรีว่าการกระทรวงมหาดไทยใน ค.ศ. 1930 เป็นรองนายกรัฐมนตรีใน ค.ศ. 1934 และรักษาการตำแหน่งนายกรัฐมนตรีและผู้นำแนวร่วมปิตุภูมิในช่วงสั้น ๆ หลังจากเหตุการณ์ลอบสังหารเอ็งเงิลแบร์ท ด็อลฟูส ต่อมาชตาเริมแบร์คหมดศรัทธาต่อแนวทางสายกลางของรัฐบาลควร์ท ชุชนิค และถูกขับลงจากอำนาจใน ค.ศ. 1936 เมื่อกองกำลังไฮม์แวร์ระงับตัวลง และเขาลี้ภัยออกนอกประเทศหลังเหตุการณ์อันชลุสเพื่อหลีกเลี่ยงการตอบโต้กับพวกนาซี

ชตาเริมแบร์คลี้ภัยในสวิตเซอร์แลนด์ และเข้าร่วมฝ่ายสัมพันธมิตรตะวันตกในกองทัพอากาศฝรั่งเศสเสรีและสหราชอาณาจักรในช่วงต้นสงครามโลกครั้งที่สอง แต่เมื่อสหภาพโซเวียตเข้าร่วมฝ่ายสัมพันธมิตร จึงทำให้ชตาเริมแบร์คออกจากกองทัพ เพราะมองว่าโซเวียตนั้นชั่วร้ายเทียบเท่ากับนาซี เขาเดินทางไปที่อาร์เจนตินาและอาศัยอยู่ที่นั่นเป็นเวลาสิบสามปี ก่อนที่เขาจะเสียชีวิตระหว่างการเยือนออสเตรียใน ค.ศ. 1956

## อ้างอิง

## แหล่งข้อมูลอื่น
*

หมวดหมู่:รองนายกรัฐมนตรีออสเตรีย
หมวดหมู่:เจ้าชายออสเตรีย